32012D0332
L 165/71
SLUŽBENI LIST EUROPSKE UNIJE
ODLUKA VIJEĆA 2012/332/ZVSP
od 25. lipnja 2012.
o izmjeni i proširenju Zajedničke akcije 2005/889/ZVSP o uspostavi Misije pomoći Europske unije za granice za granični prijelaz Rafah (EU BAM Rafah)
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
uzimajući u obzir prijedlog visokog predstavnika Unije za vanjske poslove i sigurnosnu politiku,
budući da:
(1)
Vijeće je 25. studenoga 2005. donijelo Zajedničku akciju 2005/889/ZVSP (1).
(2)
Vijeće je 19. prosinca 2011. donijelo Odluku 2011/857/ZVSP (2) o izmjeni Zajedničke akcije 2005/889/ZVSP i produljilo ju do 30. lipnja 2012.
(3)
Politički i sigurnosni odbor preporučio je 4. svibnja 2012. produljenje misije EU-a BAM Rafah za 12 mjeseci.
(4)
Misiju EU-a BAM Rafah trebalo bi dodatno produljiti od 1. srpnja 2012. do 30. lipnja 2013. na temelju njezinog trenutačnog mandata.
(5)
Potrebno je, također, utvrditi financijski referentni iznos namijenjen pokrivanju rashoda povezanih s misijom EU-a BAM Rafah za razdoblje od 1. srpnja 2012. do 30. lipnja 2013.
(6)
Misija EU-a BAM Rafah provodit će se u kontekstu stanja koje se može pogoršati i koje bi moglo ometati postizanje ciljeva vanjskog djelovanja Unije kako je određeno člankom 21. Ugovora o Europskoj uniji,
DONIJELO JE OVU ODLUKU:
Članak 1.
Zajednička akcija 2005/889/ZVSP mijenja se kako slijedi:
1.
u članku 13. stavku 1. dodaje se sljedeći podstavak:
„Financijski referentni iznos namijenjen pokrivanju rashoda povezanih s misijom EU-a BAM Rafah za razdoblje od 1. srpnja 2012. do 30. lipnja 2013. iznosi 980 000 EUR.”;
2.
u članku 16. drugi stavak zamjenjuje se sljedećim:
„Prestaje važiti 30. lipnja 2013.”
Članak 2.
Ova Odluka stupa na snagu na dan donošenja.
Primjenjuje se od 1. srpnja 2012.
Sastavljeno u Luxembourgu 25. lipnja 2012.